Chiberelina

As chiberelinas son hormonas vechetals producidas en os meristemos apicals d'a radiz, fuellas chóvens, chitos y embrions vechechals y que regulan o creiximiento y que influyen en bels procesos de desarrollo. Todas as chiberelinas conoixidas son acidos diterpenoides.

Tienen funcions variadas como aturar o periodo de latencia y inducir a cherminación, activar o cambium vascular, estimular a floración en plantas bianyals y en bels casos fa tardar a maturación d'o fruito y l'aviellamiento d'as fuellas. Presenta una acción oposada a l'acido abscisico.

 Aplicacions 
O intrés por as chiberelinas fuera de Chapón encomenzó dimpués d'a Segunda Guerra Mundial por as suyas posibles aplicacions.

As investigacions en a Universidat de California en a decada de 1960 condicioron a l'uso comercial en 1962 d'ugas sin simient ("ugas de mesa sin simient de Thompson").Gibberellin and Flame Seedless Grapes dende o puesto web de University of California, Davis Atras fruitas que se consiguen sin simient adintro son as naranchas y clementinas. O procedimiento pa conseguir-lo ye aplicar chiberelinas a ciertas flors no fecundadas a baixas temperaturas y producir un augmento d'a mida d'os ovarios y o desarrollo d'un fruito partenocarpico. 

En a vinya tamién favoreixen o creiximiento d'os carrazos por disminuir-ne o no numero, producindo-se ugas de mida mes gran.

As chiberelinas se fan servir muito en l'agricultura moderna por favoreixer o creiximiento vechetal. En as cols y repollos, que son plantas bianyals se fan servir pa producir un alargamiento. Si s'esporga quimicament un árbol fruitero con etileno se puet conseguir aplicando chiberelinas que os fruitos restants se desarrollen millor.

 Referencias 

 Bibliografía 
Natividad Ferrer Marí, Miguel Gracia Vicente, Manuel Medina Martínez Bachillerato. Biología y Geología Bruño, 2008.

Categoría:Hormonas vechetals